הדרבי של סנקט פטרבורג

מאזן המפגשים הכולל בין דינמו לזניט
ממוזער|אוהדי דינמו סנקט פטרבורג
ממוזער|אוהדי זניט סנקט פטרבורג
הדרבי של סנקט פטרבורג, הידוע גם בכינויים הדרבי של פטרבורג או הדרבי של לנינגרד (Петербургское Дерби או Ленинградское Дерби ברוסית), מתייחס למשחק הדרבי המקומי בסנקט פטרבורג, רוסיה, בין שתי קבוצות הכדורגל שנחשבות לגדולות בעיר: דינמו וזניט.

הקבוצות נפגשו ביניהן 32 פעמים ועד למעברה של דינמו לסוצ'י, זניט ניצחה 16 משחקים, 6 פעמים המשחקים הסתיימו בשוויון ו-10 פעמים ניצחה דינמו.

מאז עונת 2017/2018 הייתה גם יריבות אזורית בין מועדוני הכדורגל של סנקט פטרבורג למועדוני הכדורגל של מחוז לנינגרד, מפגשים אלה כונו בשם הדרבי הצפון-מערבי ולעיתים קרובות כונו הדרבי של פטרבורג כמו המפגשים שנערכו בין טוסנו לזניט.

רקע
היריבות הגדולה בין דינמו לבין זניט נובעת מהזיהוי הפוליטי של אוהדי הקבוצות ובעיקר מהשתייכות מייסדי הקבוצות.

דינמו סנקט פטרבורג הוקמה באפריל 1922 על ידי אנשי הסניף המקומי של שירות הביטחון והמשטרה ומאז דינמו הייתה מזוהה עם זרועות הביטחון ואכיפת החוק. שזכו לסלידה וביקורת רבה מצד התושבים, בעיקר בשל הטיהורים הגדולים.

זניט הוקמה על ידי עובדי מפעל מקומי לתעשייה אווירית במאי 1925 ובמשך שנים רבות הייתה מזוהה עם העם ונחשבה לקבוצה אהודה מאוד ולאחת מקבוצות הכדורגל הגדולות בעיר, אף שלא זכתה להצלחה משמעותית במרבית התקופה הסובייטית, אלה באו רק עם התפרקות ברית המועצות וביתר שאת לאחר התפרקות ברית המועצות.

מאז שנות ה-90 של המאה ה-20, נחשבת זניט לקבוצה האהודה ביותר בעיר ומעמדה גדל עם התחזקות הקבוצה, בעוד מעמדה של דינמו הלך ופחת.
מועדוני הכדורגל של סנקט פטרבורג
ליגהמועדוניםליגת העל (קבוצה אחת)זניטליגה 2 (5 קבוצות)צפון־מערב: דינמו, זניט-2, לנינגראדץ, זבזדה, יאדרו

היסטוריה
350px|ממוזער|כרזת פרסום לרכישת כרטיסים למשחק הדרבי בין דינמו לזניט, ספטמבר 2017
המשחק הראשון בין הקבוצות נערך בתקופה שהעיר עוד נקראה לנינגרד, באוקטובר 1938 במסגרת ליגת העל הסובייטית בכדורגל. שבועיים לאחר מכן נערך משחק גומלין.

אחד ממשחקי הדרבי המתוחים ביותר היה המשחק שנערך באצטדיון לנין ב-3 בנובמבר 1938, בו זניט (שנקראה אז סטאלינץ) גברה על דינמו בתוצאה 4:3 במשחק שסימל יותר מכל את היריבות העירונית.

מרבית המפגשים בין הקבוצות נערכו בשנים 1938–1963, כששתי הקבוצות מתמודדות בליגת העל הסובייטית.

ב-25 ביוני 1940 נפגשו דינמו וזניט למשחק ליגה במסגרת במחזור ה-10. באותו הזמן הייתה דינמו הקבוצה המועדפת יותר וניצבה בראשות טבלת הליגה, בעוד זניט הייתה בתחתית טבלת האליפות. המשחק המתוח הסתיים לבסוף בניצחון דינמו בתוצאה 2:1.

ב-13 באוגוסט 1946 זניט ניצבה במקום ה-11 בטבלה בעוד דינמו ניצבת במקום החמישי. המפגש ביניהן הסתיים בניצחון זניט 3:2 שלאחריו זה דינמו לא הצליחה להתמקם בראשות טבלת האליפות.

חמש שנים לאחר מכן, ב-7 במאי 1950 זניט ודינמו נפגשו שוב. הפעם זניט ניצבה בראשות הטבלה, 6 מחזורים לאחר פתיחת העונה, בעוד דינמו ניצבה במקום הרביעי אך המשחק הוכרע כבר בחצי השעה הראשונה, כשדינמו מבקיעה 3 שערים. המשחק הסתיים בתוצאה 4:0 והיה לניצחון הגדול ביותר בדרבי העירוני, במסגרת משחקי הליגה. כמה שבועות לאחר מכן, ב-30 במאי 1950, נערך משחק הגומלין באצטדיון קירוב, שנחנך באותו היום. המשחק נסתיים בשוויון 1:1.

בשנת 1963 דינמו נשרה לליגת המשנה הרוסית והדרבי בלנינגרד הסתיים והקבוצות לא נפגשו שוב במסגרת ליגה אלא במסגרת גביע ורק כעבור 30 שנה.

לאחר התפרקות ברית המועצות, זניט פגשה את דינמו סנקט פטרבורג, במסגרת טורניר הגביע בעונת 1993/1994, במשחק שנערך ב-8 במאי 1993. זניט התמודדה אז בליגה הרוסית הראשונה ודינמו בליגה הרוסית השנייה. המשחק הסתיים בניצחון זניט בתוצאה 7:1.

הקבוצות נפגשו שוב ב-13 ביולי 2010 בשלב 16 האחרונות של הגביע הרוסי בכדורגל, כשזניט גברה על יריבתה בתוצאה 3:1 והעפילה לשמינית גמר הגביע.

7 שנים לאחר מכן, הקבוצות נפגשו שוב במסגרת שלב 16 האחרונות בגביע הרוסי בכדורגל 2017/2018 ב-21 בספטמבר 2017, במשחק שנערך באצטדיון סנקט פטרבורג ובו דינמו ניצחה בתוצאה 3-2 לאחר הארכה, במשחק מתוח מאוד והעפילה לשלב שמינית גמר הגביע.

משחקים של דינמו נגד קבוצת הבת של זניט, זניט-2 סנקט פטרבורג נחשבו אף הם לדרבי סוער ודינמו פגשה אותה לראשונה במסגרת המחזור השני של ליגת המשנה, במשחק שנערך ביולי 2017 ובו דינמו גברה בתוצאה 1:0.

בקיץ 2018, דינמו אורגנה מחדש כמועדון סוצ'י ועברה לעיר סוצ'י והמפגשים בין זניט לסוצ'י אינם מהווים משחק מתוח אלא נושאים אופי ידידותי בעיקרו. ב־2020 הוקמה דינמו מחדש, תחילה כקבוצה חובבנית ומאז 2021 חזרה להתמודד במסגרות מקצועניות.

בקיץ 2023 זניט פגשה לראשונה את דינמו סנקט פטרבורג המחודשת במסגרת משחק ידידות בגזפרום ארנה, שהסתיים בניצחון של זניט בתוצאה 4:0.

רשימת המפגשים
+מקרא כתב מודגשהקבוצה המנצחת
№תאריךטורנירמארחתאורחתתוצאהאצטדיוןצופיםמבקיעים13 בנובמבר 1938אליפות ברית המועצותדינמוסטאלינץ3:4אצטדיון לנין7,000 פיודורוב '27, דמנטייב '53, ביקוב '77 — שלאגין '42, לאריונוב '54, לאסין '64, מישוק '83223 ביולי 1939אליפות ברית המועצותסטאלינץדינמו2:0אצטדיון לנין15,000זיאבליקוב '7, שלאגין '65327 באוקטובר 1939אליפות ברית המועצות דינמוסטאלינץ1:2אצטדיון לנין10,000אלוב '14 — לאסין '10, שלאגין '33 (פנדל)426 ביוני 1940אליפות ברית המועצותדינמוזניט2:1אצטדיון לנין25,000ביקוב '35, מדוודב '86 (שער עצמי) — שלאגין '1656 באוקטובר 1940אליפות ברית המועצותזניטדינמו2:1אצטדיון לנין10,000שלאגין '43, סורוקין '78 — ביזיוקוב '9—12 ביוני 1941אליפות ברית המועצותזניטדינמו0:2אצטדיון לנין20,000א. פיודורוב '55, ו. פיודורוב '89627 ביוני 1945אליפות ברית המועצותדינמוזניט3:2דינמו12,000פיודורוב '8, '38, סאזונוב '23 — סלניקוב '34, צ'וצ'לוב '3572 בספטמבר 1945אליפות ברית המועצותזניטדינמו2:0דינמו20,000למשב '46 (עצמי), סלניקוב '5182 ביוני 1946אליפות ברית המועצותזניטדינמו1:3דינמו18,000פיודורוב '21 — ויקטורוב '50, פיודורוב '81, ארכנגלסקי '86913 באוגוסט 1946אליפות ברית המועצותדינמוזניט2:3דינמו20,000ארכנגלסקי '65, בוגומולוב '77 — לוין-קוגן '4, קומארוב '49, סליבאנוב '70102 ביולי 1947אליפות ברית המועצותזניטדינמו2:1דינמו20,000סמירנוב '21, קומארוב '29 — אושנקוב '701111 ביולי 1947גביע ברית המועצות, 1/4דינמוזניט1:0דינמו, מוסקבה20,000פיודורוב '831227 ביולי 1947אליפות ברית המועצותדינמוזניט0:1דינמו25,000סמירנוב '671312 ביוני 1948אליפות ברית המועצותדינמוזניט4:2דינמו20,000גורוחוב '11, ציבין '32, '55, קורנילוב '75 — קראבץ '42, '611429 ביולי 1948אליפות ברית המועצותזניטדינמו0:1דינמו20,000לוטקוב '48158 במאי 1949אליפות ברית המועצותדינמוזניט0:0דינמו?162 באוגוסט 1949אליפות ברית המועצותזניטדינמו3:2דינמו?לוין-קוגן '40, קומארוב '48, קורוטקוב '87 — לוטקוב '32, ויקטורוב '?177 במאי 1950אליפות ברית המועצותדינמוזניט4:0דינמו25,000צ'וצ'לוב '10, '18, זונין '29, טניאגין '681830 ביולי 1950אליפות ברית המועצותזניטדינמו1:1אצטדיון קירוב100,000פשניצ'ני '69 — צ'וצ'לוב '4192 במאי 1951אליפות ברית המועצותדינמוזניט2:4קירוב100,000צ'וצ'לוב '46, קולובוב '62 — קורוטקוב '20, מריוטין '26, קומארוב '48, '90208 ביולי 1951אליפות ברית המועצותזניטדינמו1:1קירוב30,000ז'ילין '71 — קולובוב '4421במאי 1952טורניר ההתאחדותזניטדינמו3:3קירוב?סמירנוב '12, איבנוב '44 (פנדל), קראבץ '87 — בונדרנקו '61, קולובוב '?, '762214 באוגוסט 1952אליפות ברית המועצותדינמוזניט1:2קירוב?צבטקוב '43 — מריוטין '15, סמירנוב '42231 במאי 1953אליפות ברית המועצותדינמוזניט0:1קירוב100,000איבנוב '43245 ביולי 1953אליפות ברית המועצותזניטדינמו1:2קירוב60,000סמרין '76 — בונדרנקו '25, '662520 ביוני 1963אליפות ברית המועצותדינמוזניט1:1קירוב40,000קוזיאייב '48 — וסילייב '282617 באוגוסט 1963אליפות ברית המועצותזניטדינמו1:1קירוב18,000קרוטקוב '19 — סטפאנוב '612725 במאי 1965גביע ברית המועצות, 1/16דינמוזניט2:1קירוב100,000יבריוז'יחין '2, '80 — בורצ'לקין '28 (פנדל)2811 במרץ 1972גביע ברית המועצות, שמינית גמרזניטדינמו2:0האצטדיון המרכזי, סוצ'י2,000קוך '22, סאדירין '44 (פנדל)2915 במרץ 1972גביע ברית המועצות, שמינית גמרדינמוזניט0:2האצטדיון העירוני גגרה1,500סאדירין '63 (פנדל), איבנוב '83308 במאי 1993גביע רוסיה, 1/64זניטפרומוטיי-דינמו7:1קירוב600קוליק '36, '43, 60, זאזולין '45, זזין '70, דמיטרייב '75, לוין '80 — סיוקאלו '253113 ביולי 2010גביע רוסיה, 1/16דינמוזניט1:3פטרובסקי10,500רוגוב '53 (פנדל) — קאנוניקוב '15 רוזינה '55, '593221 בספטמבר 2017גביע רוסיה, 1/16דינמוזניט3:2 (לאחר הארכה)סנקט-פטרבורג37,230קולישב '37, '112 (פנדל), ברסוב '43 — פארדס '61, פולוז '62

זניט נגד מועדוני כדורגל מקומיים אחרים
 מאזן המפגשים הכולל בין זניט לטוסנו
זניט סנקט פטרבורג פגשה מספר פעמים קבוצות כדורגל אחרות מהעיר סנקט פטרבורג וממחוז לנינגרד ואומנם אלה לא משחקי דרבי סוערים, אך הם מושכים עניין רב בקרב חובבי כדורגל מקומיים.

זניט פגשה את טוסנו 3 פעמים בלבד ובכל הפעמים גברה עליה: בשמינית גמר הגביע הרוסי בכדורגל 2015/2016, זניט גברה בתוצאה 5:0 ובמשחק ליגה בעונת 2017/2018 גברה עליה בתוצאה 1:0. שני המשחקים נערכו באצטדיון פטרובסקי. ב-19 בנובמבר 2017 נערך משחק נוסף ביניהן במסגרת הליגה, באצטדיון קרסטובסקי, כשלעיני 48,031 צופים זניט גברה על טוסנו בתוצאה 5:0.

בעונת 1993/1994 ובעונת 1994/1995 זניט (שהתמודדה בליגה הרוסית הראשונה) שיחקה נגד קבוצת לוקומוטיב סנקט פטרבורג, שהתמודדה אז בליגה הרוסית הראשונה. השניים נפגשו 2 פעמים במסגרת טורניר הגביע הרוסי ובשני המשחקים זניט גברה על יריבתה (2:0 ו-1:0 בהתאמה). בעונת 1996/1997 הקבוצות נפגשו שוב, כששתיהן במצב טוב יותר (זניט התמודדה בליגת העל הרוסית בכדורגל בעוד לוקומוטיב התמודדה בליגת המשנה הרוסית) והמשחק הסתיים לבסוף בתוצאה 1:0 לטובת זניט. זניט פגשה גם את קבוצת "סמנה-סאטורן" שהתמזגה עם לוקומוטיב ב-1996 והצליחה לגבור על זניט במסגרת משחקי גביע בתוצאה 4:1. משחק נוסף ביניהן הסתיים בשוויון 1:1.

מאז 2019 מתקיימים משחקי דרבי בין זניט-2 סנקט פטרבורג למועדון לנינגראדץ, במסגרת ליגת הכדורגל המקצוענית. לנינגראדץ אף פגשה את הקבוצה הבוגרת במשחק ידידות שנערך במסגרת מחנה האימונים בספרד בפברואר 2020. ב־2021 נוספו למשחקי הדרבי גם המפגשים בין זניט-2 לדינמו סנקט פטרבורג, במסגרת הליגה השנייה.

יריבויות אחרות
מאז 2019 התפתחה יריבות עירונית בין קבוצת לנינגראדץ לקבוצות נוספות מהעיר סנקט פטרבורג כמו זבזדה סנקט פטרבורג וזניט-2 סנקט פטרבורג. בעונת 2022 נוספה לכך יריבות עם המועדון הוותיק ביותר בעיר: דינמו סנקט פטרבורג שמשחקי הדרבי ביניהן קיבלו אופי תחרותי יותר לעומת שתי האחרות.

בעונת 2022/2023, היריבות התמקדה בין מועדוני הכדורגל יאדרו, זניט-2, דינמו ולנינגראדץ.

 ענפים אחרים 
בענף הוקי קרח ישנה יריבות בין דינמו סנקט פטרבורג למועדון סק"א-1946, במסגרת משחקי ליגת VHL.

משנת 2014 ועד לפירוקה של ספרטק סנקט פטרבורג בעונת 2017 הייתה יריבות בין ספרטק לזניט.

מאז 2017 ישנה יריבות עזה בענף הכדורעף בין זניט סנקט פטרבורג לדינמו מחוז לנינגרד מהעיר סוסנובי בור שבמחוז לנינגרד.

בפוטבול קיימת תחרות בין הלגיון הצפוני והגריפונים. השתיים אף התמודדו ביניהן בגמר הגביע הרוסי בפוטבול .

ראו גם
הדרבי של מוסקבה
דרבי ערי הבירה (רוסיה)

קישורים חיצוניים
"הדרבי של לנינגרד", ניתוח באתר ודומוסטי 

הערות שוליים

סנקט פטרבורג
דרבי
דרבי
דרבי